CELEX: 62020TN0475
Language: mt
Date: 2020-08-09 00:00:00
Title: Kawża T-475/20: Rikors ippreżentat fid-9 ta’ Awwissu 2020 – LE vs Il-Kummissjoni Ewropea

30.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 414/36
            
         
      Rikors ippreżentat fid-9 ta’ Awwissu 2020 – LE vs Il-Kummissjoni Ewropea
      (Kawża T-475/20)
      (2020/C 414/57)
      Lingwa tal-kawża: l-Ingliż
      
         Partijiet
      
      
         Rikorrent: LE (rappreżentant: M. Straus, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni C(2020) 3988 final tad-9 ta’ Ġunju 2020, u d-deċiżjoni u n-noti ta’ debitu relatati magħha, kif ukoll l-eżekuzzjoni u l-implimentazzjoni tagħha mill-Kummissjoni u korpi awtorizzati possibbli skont l-Artikolu 299 TFUE;
               
            
                  —
               
               
                  tagħti deċiżjoni jew tieħu kwalunkwe miżuri oħra li l-Qorti Ġenerali jidhrilha li jkunu ġusti u xierqa, u
               
            
                  —
               
               
                  tikkundanna lill-Kummissjoni tħallas l-ispejjeż ta’ din il-proċedura, inklużi d-drittijiet tal-avukati.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka l-motivi li ġejjin.
      
                  1.
               
               
                  Skadenza taż-żmien u assenza ta’ evalwazzjoni ta’ fatti rilevanti:
                  
                              —
                           
                           
                              il-Kummissjoni ħadet iktar minn ħames snin fuq ir-rapporti, fl-assenza ta’ trasparenza kompleta, u ma awtorizzatx lir-rikorrent jippreżenta talbiet addizzjonali u/jew ma laqgħetx it-talbiet tiegħu għal informazzjoni u għal motivazzjoni. Il-kontijiet li saru mill-Kummissjoni kienu inkompleti, ineżatti u mhux konformi mal-leġiżlazzjoni fil-qasam tal-evalwazzjoni, tal-verifika u tal-kontroll tas-sussidji.
                           
                        
            
                  2.
               
               
                  Ugwaljanza fit-trattament u trasparenza:
                  
                              —
                           
                           
                              ix-xoljiment tal-ftehim ma kellu ebda bażi valida u l-Kummissjoni ma ħadetx inkunsiderazzjoni l-fatt li ebda xoljiment ma kien previst fil-ftehim.
                           
                        
            
                  3.
               
               
                  Prinċipji ta’ governanza tajba:
                  
                              —
                           
                           
                              il-Kummissjoni ma aġixxietx b’mod konformi mal-prinċipji ta’ governanza tajba, jiġifieri l-aġir responsabbli tal-affarijiet pubbliċi u l-amministrazzjoni raġonevoli tar-riżorsi pubbliċi.
                           
                        
            
                  4.
               
               
                  Assenza ta’ motivazzjoni suffiċjenti u ugwaljanza fit-trattament:
                  
                              —
                           
                           
                              id-deċiżjoni u d-deċiżjoni relatata magħha huma nieqsa minn motivazzjoni solida u eżatta u ma humiex trasparenti u miftuħa. L-azzjonijiet kienu, barra minn hekk, affettwati minn ksur tal-prinċipju ta’ ugwaljanza fit-trattament.
                           
                        
            
                  5.
               
               
                  Il-prinċipju ta’ amministrazzjoni tajba:
                  
                              —
                           
                           
                              il-Kummissjoni llimitat ruħha li tirreferi b’mod kostanti għad-deċiżjonijiet preċedenti tagħha li kienu wkoll nieqsa minn motivazzjoni u ma kinux ibbażati fuq il-prinċipju ta’ amministrazzjoni tajba u prinċipji oħra msemmija. Konsegwentement, il-prinċipji li japplikaw għall-proċess deċiżjonali ma ġewx suffiċjentement osservati.
                           
                        
            
                  6.
               
               
                  Nuqqas ta’ informazzjoni
                  
                              —
                           
                           
                              ir-rikorrent ma rċieva ebda rapport jew kont, b’mod partikolari kopja sħiħa tar-rapporti tal-awditu, b’mod li huwa ma kienx f’pożizzjoni li jivverifika jew jevalwa l-kalkoli, il-konstatazzjonijiet u l-motivazzjoni magħmula.